*Муниципаль тур*

**Рус телендә гомуми белем бирү оешмаларының**

**татар төркемнәрендә белем алучы укучылар өчен татар әдәбиятыннан олимпиада биремнәре**

***(2016/2017 нче уку елы)***

**8 нче сыйныф**

**Үткәрү вакыты – 3 сәгать Максималь балл** - **60**

**БИРЕМНӘР**

1. **ӘДӘБИЯТ ТЕОРИЯСЕ**

Фольклор җанрларын атагыз. «Бәет» жанрына билгеләмә бирегез, үзенчәлекләрен санагыз, мисаллар нигезендә аңлатыгыз. «Бәет» жанрына караган 5 әсәрнең исемен языгыз.

***10 балл***

**II. ӘДӘБИЯТ ТАРИХЫ**

1. **Әдәби-тарихи характердагы тестларга җавап бирегез.**

**1) Әсәрләрнең авторларын һәм җанрын билгеләп языгыз:**

а) «Беренче театр» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ә) «Буранда» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) «Фронтовиклар» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) «Пар ат» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4 балл***

**2) “Туган ягым – яшел бишек” автобиографик әсәренең авторы:**

а) Гомәр Бәширов ә) Шәриф Камал

б) Фатих Кәрим в) Һади Такташ

***2 балл***

**3) Түбәндәге әсәрләрне һәм жанрларын туры китерегез**:

Ә. Еники «Матурлык» драма

Т. Миңнуллин «Монда тудык, монда үстек» роман

Ш. Маннур «Муса» шигырь

Һ. Такташ «Мокамай» хикәя

***4 балл***

**4) М.Җәлилнеке булмаган шигырьне билгеләгез:**

а) «Киек казлар»

ә) «Җырларым»

б) «Бер үгет»

в) «Имән»

***2 балл***

**5) Татар халык авыз иҗаты жанрларын билгеләгез:**

а) поэма, хикәя, бәет ә) хикәя, дастан, шигырь

б) әкият, бәет, мәкаль в) поэма, җыр, баллада

***2 балл***

1. **Бирелгән сүзләрне җыеп, шигырь юллары төзегез. Авторын, шигырьнең исемен билгеләгез, әлеге шигырьдәге хис-тойгылар турында языгыз.**

Бер чишмә бар, суы тәмен беләм, Шуңа күрә сөям җаным, Тау башына салынгандыр, Аулыбызның ямен, якын безнең авылга ул; тәнем белән, безнең авыл.

***10 балл***

1. **Түбәндә китерелгән өзекне укыгыз һәм биремнәргә җавап языгыз.**

Миңа, күп куйганда, җиде-сигез яшь булгандыр, әллә нинди коточкыч кара йөзле, усал елтыр күзле бер башкорт һич көтелмәгән җирдән үзенең кара бурлы, матур, зур симез биясен безгә бүләк итте, - алай-болай гына түгел, үз кулы белән йортыбызга китерә, капка төбендәге зур ташка утыра да кешеләр алдында дога кылдырып бирә.

Авыл халкы бу эшкә башта аптырап калалар: ни сәбәптән бу тирә-якка усаллыгы, саранлыгы белән даны чыккан явыз көрәшче Әлемгол тик торганда, үзенең гомерлек дошманы Хафизга (безнең әткәйгә) бер бия китереп, фатыйха кылдыра?!

Эштән чыккан бер мал булса, тагы бер хәл иде! Биясе нәрсә бит: бөтен тирә-якта дан тоткан ике алмачуар чабышкының анасы! Җитмәсә тагы карынында бер колын бар!!

1. Әлеге өзек алынган **әсәрнең авторын, исемен, жанрын** языгыз;
2. Әсәрдәге төп **геройның исемен** языгыз, аңа сыйфатлама-характеристика бирегез;
3. “... әллә нинди коточкыч кара йөзле, усал елтыр күзле бер башкорт һич көтелмәгән җирдән үзенең кара бурлы, матур, зур симез биясен безгә бүләк итте...” Әлеге өзектәге кеше яки хайван кыяфәтен сурәтләүне ачыклаган **әдәби төшенчәне** языгыз.

***16 балл***

**III. ИҖАДИ БИРЕМ**

**Алдагы биремдәге әсәрдә сурәтләнгән татар халык бәйрәмен искә төшерегез, бу бәйрәмнең татар халкы тормышындагы урыны, әһәмияте турында фикер йөртеп, инша языгыз.**

***10 балл***